                                                                                        PATVIRTINTA                 
                                                                                       Žaslių kultūros centro direktoriaus  

                                                                                       2025 m. vasario 10 d. įsakymu Nr. V-6                         
     II MENINIO SKAITYMO KONKURSAS (skirtas lietuvių kalbos dienoms paminėti)
                                                        I. BENDROSIOS NUOSTATOS
1. Konkurso organizatorius – Žaslių kultūros centras, Vytauto g. 38, Žasliai LT-56412, tel.:
0 610 41041,  info@zasliukc.lt.

1.1. Visa informacija apie konkursą skelbiama interneto svetainėje www.zasliukc.lt.
1.2. Konkursas organizuojamas laikantis šalyje galiojančių įstatymų, kitų teisės aktų ir šių 
Nuostatų.

II. TIKSLAS
2.Sukurti sąlygas aukštą motyvaciją turinčių mokinių gabumams ir kūrybiškumui atsiskleisti, puoselėti mokinių meninio žodžio suvokimą ir raišką.

III. KONKURSO DALYVIAI
3.    Konkurse gali dalyvauti visų tipų Kaišiadorių miesto ir Kaišiadorių rajono mokyklų 5-12 klasių mokiniai.

3.1. Konkurso pasirodymai gali būti paruošti savarankiškai arba su pedagogo – profesionalo pagalba.

3.2. Dalyviai skirstomi į 3  kategorijas: 5–7 klasių , 8–10 klasių ir 11-12 klasių mokiniai.
IV. KONKURSO ORGANIZAVIMO TVARKA
4.1. Skaitovas gali skaityti vieną poezijos kūrinį arba vieną prozos kūrinio ištrauką lietuvių kalba. 

4.2. Skaitomo kūrinio trukmė – iki 5 minučių. 

4.3. Pageidaujantys dalyvauti konkurse iki 2025 m. kovo 17 d. turi užpildyti registracijos anketą (pridedama Priedas Nr. 1). 
4.4. Konkursas vyks 2025 m. kovo 20 d. 14 val.  Žaslių kultūros centre, adresu Vytauto g. 38, Žasliai, Kaišiadorių r. sav.  
4.5. Dalyvio registracija bus patvirtinta el. paštu. Papildoma informacija apie dalyvavimo 
       konkurse sąlygas taip pat bus pateikiama dalyvio nurodytais kontaktais.
4.6. Konkursą koordinuoja – kultūrinės veiklos vadybininkas Giedrius Gustas tel.: +370 610 
41041, el.paštas:  info@zasliukc.lt.

                                         V. KOMISIJA IR VERTINIMO KRITERIJAI
5.    Konkurso dalyvius vertina Konkurso organizatorių sudaryta komisija.

5.1. Vertinimo kriterijai:

· Skaitovui  rekomenduojama   rinktis  lietuvių   autorių  grožinės   literatūros   kūrinius išsiskiriančius menine kokybe.

· Skaitovas turėtų žinoti, suprasti ir gebėti vertinti pasirinkto grožinės literatūros kūrinio keliamas problemas. 

· Skaitovas turi gebėti aiškiai ir suprantamai perteikti klausytojui pasirinkto kūrinio mintį, temą, idėją, emociją.

5.2. Komisijos vertinimai yra galutiniai ir neskundžiami.
5.3. Komisija apdovanos po 3 geriausius skaitovus kiekvienoje kategorijoje.
VI. BAIGIAMOSIOS NUOSTATOS
6.1.  Konkurso laimėtojai apdovanojami organizatoriaus įsteigtas prizais ir diplomais.
6.2. Kiekvienas dalyvis registruodamasis sutinka, kad renginio organizatoriai visas renginio 
       nuotraukas, video medžiagą, gali laisvai ir be atskiro sutikimo naudoti nekomerciniais

       tikslais, viešinti  Žaslių kultūros centro svetainėje ir Facebook profilyje.

6.3. Organizatoriai pasilieka teisę keisti ar papildyti bet kurį Konkurso nuostatų punktą
       kiekviename etape, jei, Žaslių kultūros centro nuomone, to reikia, arba dėl nuo Žaslių

       kultūros centro nepriklausančių aplinkybių, iš anksto apie tai informavę dalyvius.
